เมื่อวานได้ไปดึงจมูกเล็บในนิ้วเท้ามีเลือดออกนิดหน่อยค่ะ ตอนนี้บวมและเจ็บมากควรทำยังไงต่อคะให้มันไม่ติดเชื้อไม่ต้องดึงเล็บออกหรือแนะนำวิธีการรักษาหน่อยนะคะ
สวัสดีค่ะ อาการบวมและเจ็บที่ข้างเล็บ อาจเกิดจาก- การอักเสบติดเชื้อ ซึ่งการดึงเนื้อที่อยู่ข้างเล็บ ย่อมทำให้เกิดบาดแผล และเกิดการติดเชื้อตามมาได้ โดยผิวหนังก็จะมีการบวมแดง เจ็บ ปวด และอาจกลายเป็นฝีหนองได้- การเกิดเล็บขบ คือการที่ขอบเล็บด้านข้างงอกลึกลงไปในผิวหนังของนิ้ว อาการคือปวดและกดเจ็บตรงบริเวณข้างเล็บ เมื่อมีการติดเชื้อแบคทีเรียแทรกซ้อน จะบวมและแดง และมีหนองได้ในตอนนี้ หากยังมีแค่อาการเจ็บและบวม โดยผิวหนังยังไม่แดง ไม่มีหนองไหลให้เห็น อาจดูแลตนเอง โดยการใช้น้ำเกลือเช็ดบริเวณที่ดึงหนังข้างเล็บออก และทายาฆ่าเชื้อ เช่น โพไวโดน ไอโอดีน รอบๆ แล้วปิดแผลด้วยผ้าก๊อซหรือผ้าสะอาด หลีกเลี่ยงไม่ให้โดนน้ำ ไม่ใส่รองเท้าปลายปิด งดการเดินมากและการวิ่ง แต่หากอาการบวมเป็นมาขึ้น ผิวหนังแดง หรือมีหนองซึมออกมา ก็ควรไปพบแพทย์เพื่อรับยาปฏิชีวนะและตรวจดูว่ามีเล็บขบหรือไม่ หากมี ก็จำเป็นต้องตัดเอาเล็บส่วนที่ขบออกค่ะ ซึ่งไม่ได้จำเป็นว่าจะต้องถอดเอาเล็บออกทั้งเล็บ แพทย์อาจตัดเล็บบางส่วนออกเท่านั้นค่ะ